CELEX: 32004D0465
Language: fi
Date: 2004-04-29 00:00:00
Title: 2004/465/EY:NEUVOSTON PÄÄTÖS TEHTY 29.4.2004 YHTEISÖN RAHOITUSOSUUDESTA JÄSENVALTIOIDEN KALASTUKSENVALVONTAOHJELMILLE

30.4.2004        FI           Euroopan unionin virallinen lehti                       L 157 114
_______________________________________________________________________________
                                                 II
                               (Säädökset, joita ei tarvitse julkaista)
                                    NEUVOSTON PÄÄTÖS
                                         tehty 29.4.2004
            yhteisön rahoitusosuudesta jäsenvaltioiden kalastuksenvalvontaohjelmille
                                          (2004/465/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan,
ottaa huomioon komission ehdotuksen,
ottaa huomioon Euroopan parlamentin lausunnon1,
1
      Lausunto annettu 1. huhtikuuta 2004 (ei vielä julkaistu virallisessa lehdessä).
 ---pagebreak--- 30.4.2004           FI            Euroopan unionin virallinen lehti                           L 157 115
_______________________________________________________________________________
sekä katsoo seuraavaa:
1)    Yhteisessä kalastuspolitiikassa (YKP) vahvistetaan elollisten vesiluonnonvarojen
      säilyttämistä, hoitoa, vastuullista hyödyntämistä, jalostamista ja kaupan pitämistä koskevat
      yleiset säännöt.
2)    Täsmälliset tavoitteet ja säännöt on vahvistettu erityisesti elollisten vesiluonnonvarojen
      säilyttämisestä ja kestävästä hyödyntämisestä yhteisessä kalastuspolitiikassa 20 päivänä
      joulukuuta 2002 annetussa neuvoston asetuksessa (EY) N:o 2371/20021.
3)    On ensisijaisesti jäsenvaltioiden vastuulla huolehtia siitä, että YKP:n puitteissa toteutettavat
      toimet ovat näiden sääntöjen mukaisia.
4)    Jäsenvaltioilla olisi oltava tarvittavat taloudelliset ja henkilöstövoimavarat kalastustoiminnan
      ja YKP:n sääntöjen noudattamisen valvontaa koskevan vastuunsa täyttämiseen.
5)    Asetuksessa (EY) N:o 2371/2002 korostetaan tarvetta parantaa kalastustoiminnan valvontaa,
      jotta laitonta ja ilmoittamatonta kalastusta voitaisiin torjua kaikin mahdollisin keinoin niin
      yhteisön vesialueilla kuin niiden ulkopuolellakin. Siinä todetaan kaukovalvontatekniikan
      tarjoavan keinon, jolla YKP:n valvontatavoitteet voidaan saavuttaa paremmin, ja ulotetaan
      satelliittiseurantajärjestelmien avulla tapahtuva kaukoseuranta koskemaan
      kokonaispituudeltaan yli 15 metrin aluksia.
6)    YKP:n sääntöjä sovelletaan liittymisajankohdasta alkaen uusiin jäsenvaltioihin, joiden on
      kyettävä noudattamaan kaikkia yhteisön lainsäädännössä säädettyjä, erityisesti valvontaa
      koskevia vaatimuksia. Uusille jäsenvaltioille olisi annettava välineet, joilla ne voivat
      suoriutua velvoitteistaan.
1
      EYVL L 358, 31.12.2002, s. 59.
 ---pagebreak--- 30.4.2004          FI          Euroopan unionin virallinen lehti                              L 157 116
_______________________________________________________________________________
7)    Yhteisö on myöntänyt rahoitustukea jäsenvaltioille vuodesta 1990 lähtien valvontatoimien
      tehokkuuden ja toimivuuden parantamiseksi sekä erityisesti kaukovalvontatekniikan ja
      tietoverkkojen käyttöön ottamiseksi ja laajentamiseksi, henkilöstön ammattitaidon
      parantamiseksi ja toimivaltaisten viranomaisten varustamiseksi partioaluksilla ja
      ilmavalvonta-aluksilla.
8)    Yhteisön osallistumisesta jäsenvaltioiden hyväksymien, yhteiseen kalastuspolitiikkaan
      sovellettavien valvonta-, tarkastus- ja seurantajärjestelmien käyttöönottoon liittyvien eräiden
      menojen rahoitukseen 28 päivänä toukokuuta 2001 tehtyyn neuvoston päätökseen
      2001/431/EY1 perustuvan nykyisen rahoitusjärjestelmän voimassaolo päättyi vuoden 2003
      lopussa. On kuitenkin ilmeistä, että jäsenvaltioiden voimavarat ovat yhä riittämättömät.
9)    On ensiarvoisen tärkeää huolehtia siitä, että YKP:n sääntöjen täytäntöönpanoa valvotaan
      tehokkaasti kaikkialla yhteisössä. On osoittautunut, että jotkut hallinnollisiin tai
      rikosoikeudellisiin menettelyihin osallistuvat henkilöt eivät aina täysin tiedosta, kuinka
      tärkeää on määrätä varoittavia seuraamuksia kalakantojen liikakalastuksen estämiseksi. Sen
      vuoksi on aiheellista edistää toimia, joilla huomio kohdistetaan tähän kysymykseen.
10)   Asetuksessa (EY) N:o 2371/2002 korostetaan tarvetta parantaa jäsenvaltioiden kesken ja
      komission kanssa harjoitettavaa yhteistyötä ja yhteensovittamista valvonnan tiukentamiseksi
      ja YKP:n sääntöjen vastaisten menettelyiden estämiseksi. Valvontatoimia ja
      valvontatarkoituksiin osoitettuja keinoja koskevan yhteistyön ja yhteensovittamisen
      järjestämistä varten suunnitellun rakenteen odotetaan olevan toimintavalmis vuonna 2006.
1
      EYVL L 154, 9.6.2001, s. 22.
 ---pagebreak--- 30.4.2004          FI           Euroopan unionin virallinen lehti                           L 157 117
_______________________________________________________________________________
11)   Sen vuoksi on aiheellista jatkaa jäsenvaltioille annettavaa rahoitustukea siihen saakka. On
      tarpeen varmistaa, että yhteisön varat kohdennetaan tehokkaasti siten, että havaittuja
      heikkouksia voidaan vähentää. Varoja olisi käytettävä moitteettoman varainhoidon periaatteen
      mukaisesti.
12)   Tähän päätökseen sisältyy talousarviota koskevasta kurinalaisuudesta ja
      talousarviomenettelyn parantamisesta 6 päivänä toukokuuta 1999 tehdyn Euroopan
      parlamentin, neuvoston ja komission välisen toimielinten sopimuksen1 34 kohdan mukainen
      rahoitusohje koko siksi ajaksi, jona rahoitustukea myönnetään, tämän kuitenkaan
      vaikuttamatta perustamissopimuksessa määriteltyyn budjettivallan käyttäjän toimivaltaan.
13)   Jäsenvaltioiden olisi arvioitava ohjelmansa ja niiden menojen vaikutukset valvontaan,
      tarkastuksiin ja tarkkailuun vuosittain koko tämän päätöksen ja päätöksen 2001/431/EY
      kattaman ajan osalta.
14)   Olisi vahvistettava päätöksen 2001/431/EY perusteella tehtäviä korvaushakemuksia koskevat
      siirtymäkauden toimenpiteet.
15)   Päätöksen 2001/431/EY jatkuvuuden varmistamiseksi tätä päätöstä olisi sovellettava
      1 päivästä tammikuuta 2004,
ON TEHNYT TÄMÄN PÄÄTÖKSEN:
1
      EYVL C 172, 18.6.1999, s. 1, sopimus sellaisena kuin se on muutettuna Euroopan
      parlamentin ja neuvoston päätöksellä 2003/429/EY (EUVL L 147, 14.6.2003, s. 25).
 ---pagebreak--- 30.4.2004           FI          Euroopan unionin virallinen lehti                        L 157 118
_______________________________________________________________________________
                                                1 artikla
                                                 Sisältö
Tässä päätöksessä vahvistetaan edellytykset, joilla yhteisö voi myöntää rahoitusosuuden
jäsenvaltioille niiden kalastuksenvalvontaohjelmia varten.
                                                2 artikla
                                              Määritelmät
Tässä päätöksessä tarkoitetaan:
1)    'rahoitusosuudella' yhteisön jäsenvaltiolle tämän päätöksen nojalla maksamaa rahoitusosuutta;
2)    'kalastuksenvalvontaohjelmalla' jäsenvaltion laatimaa ohjelmaa, joka koskee asetuksen
      (EY) N:o 2371/2002 mukaisesti vaadittavaa yhteisen kalastuspolitiikan (YKP) kattamien
      alojen seurantaa, valvontaa ja tarkkailua;
3)    'uudella jäsenvaltiolla' yhteisöön 1 päivänä toukokuuta 2004 liittyvää maata.
 ---pagebreak--- 30.4.2004           FI            Euroopan unionin virallinen lehti                        L 157 119
_______________________________________________________________________________
                                                  3 artikla
                                Vuosittaiset kalastuksenvalvontaohjelmat
1.     Jäsenvaltioiden, jotka haluavat saada rahoitusosuuden, on annettava komissiolle tiedoksi
vuosittainen kalastuksenvalvontaohjelma, jossa esitetään:
a)     ohjelman tavoitteet;
b)     käytettävissä olevat henkilöstövoimavarat;
c)     käytettävissä oleva rahoitus;
d)     käytettävissä olevien alusten ja ilma-alusten lukumäärä;
e)     luettelo hankkeista, joille rahoitusosuutta haetaan;
f)     hankkeiden loppuunsaattamisen edellyttämä kokonaismenoarvio;
g)     kunkin ohjelmassa luetellun hankkeen toteuttamisaikataulu.
h)     luettelo indikaattoreista, joita käytetään ohjelman tehokkuuden arviointiin.
2.     Kaikkien jäsenvaltioiden on toimitettava vuotta 2004 koskevat
kalastuksenvalvontaohjelmansa viimeistään 1 päivänä kesäkuuta 2004 ja vuotta 2005 koskevat
kalastuksenvalvontaohjelmansa viimeistään 31 päivänä tammikuuta 2005.
3.     Kalastuksenvalvontaohjelman sisältöä koskevat yksityiskohtaiset säännöt vahvistetaan
liitteessä I olevassa A osassa.
 ---pagebreak--- 30.4.2004           FI            Euroopan unionin virallinen lehti                              L 157 120
_______________________________________________________________________________
                                                 4 artikla
                                           Rahoitettavat toimet
1.    Hankkeiden, joille rahoitusosuutta haetaan, on liityttävä yhteen tai useampaan seuraavista
toimista:
a)    tietotekniikkalaitteiden ja tietoverkkojen hankinta, asennus ja tekninen apu kalastustoimien
      seurantaan, valvontaan ja tarkkailuun liittyvän tehokkaan ja turvallisen tiedonvälityksen
      varmistamiseksi;
b)    seuraavien laitteiden hankkiminen ja asentaminen kalastusaluksille:
      i)     sähköiset paikannuslaitteet, joiden avulla kalastuksenseurantakeskus voi seurata aluksia
             satelliittiseurantajärjestelmää (VMS) käyttäen;
      ii)    sähköiset tietojen tallennus- ja välityslaitteet, joiden avulla tiedot voidaan välittää
             alukselta;
c)    kalastustoimien valvonnassa käytettävään uuteen teknologiaan ja sen käyttöön ottamiseen
      liittyvät kokeiluhankkeet;
d)    kalastusalan seuranta-, valvonta ja tarkkailutehtävistä vastaavien virkamiesten koulutus- ja
      vaihto-ohjelmat;
e)    tarkastusjärjestelmiä ja tarkkailijoita koskevien kokeiluhankkeiden toteuttaminen;
 ---pagebreak--- 30.4.2004          FI            Euroopan unionin virallinen lehti                           L 157 121
_______________________________________________________________________________
f)    kalastustoimien seurantaa, valvontaa ja tarkkailua harjoittavien toimivaltaisten viranomaisten
      toimista aiheutuvien kokonaismenojen kustannus-hyötyanalyysi ja arviointi;
g)    aloitteet, mukaan lukien seminaarit ja tiedotusvälineiden käyttö, joilla pyritään lisäämään
      kalastajien ja muiden toimijoiden, kuten tarkastajien, virallisten syyttäjien ja tuomareiden
      sekä suuren yleisön tietoisuutta vastuuttoman ja laittoman kalastuksen torjumisen sekä YKP:n
      sääntöjen noudattamisen tärkeydestä;
h)    jäsenvaltioiden toimivaltaisten viranomaisten kalastustoimien tarkastuksiin ja valvontaan
      käyttämien alusten ja ilma-alusten hankinta ja nykyaikaistaminen.
2.    Rahoitettavia toimia koskevat yksityiskohtaiset säännöt vahvistetaan liitteessä I olevassa
B osassa.
                                                5 artikla
                                          Yhteisön määrärahat
1.    Toimien, joille myönnetään rahoitustukea kaudella 2004–2005, täytäntöönpanoa koskeva
rahoitusohje on 70 miljoonaa euroa. Budjettivallan käyttäjä hyväksyy vuosittaiset määrärahat
rahoitusnäkymien rajoissa.
2.    Päätöksessään myöntää 6 artiklassa säädetty yhteisön rahoitusosuus komissio antaa etusijan
toimille, joiden se arvioi eniten parantavan seuranta-, valvonta- ja tarkkailutoimien tehokkuutta,
ottaen myös huomioon, miten jäsenvaltiot ovat onnistuneet jo hyväksyttyjen ohjelmien
täytäntöönpanossa.
 ---pagebreak--- 30.4.2004           FI          Euroopan unionin virallinen lehti                              L 157 122
_______________________________________________________________________________
                                                 6 artikla
                                     Rahoitusosuutta koskeva päätös
1.    Jäsenvaltioiden toimittamien kalastuksenvalvontaohjelmien perusteella tehdään vuosittain
päätös asetuksen (EY) N:o 2371/2002 30 artiklan 2 kohdassa tarkoitetun menettelyn mukaisesti.
Päätöksessä vahvistetaan:
a)    kullekin jäsenvaltiolle 4 artiklassa tarkoitettuihin toimiin myönnettävän rahoitusosuuden
      kokonaismäärä;
b)    rahoitusosuuden määrä;
c)    rahoitusosuuteen sovellettavat edellytykset.
2.    Rahoitusosuuden määrä saa olla enintään 50 prosenttia tukikelpoisista menoista. Kuitenkin
a)    edellä 4 artiklan 1 kohdan b alakohdassa tarkoitettuihin toimiin komissio voi päättää myöntää
      kiinteän määrän aluksenpaikannuslaitetta kohti tai sähköistä tietojen tallennus- ja
      välityslaitetta kohti;
b)    edellä 4 artiklan 1 kohdan c ja g alakohdassa tarkoitettuihin toimiin komissio voi päättää
      myöntää rahoitusosuuden, joka on suurempi kuin 50 prosenttia tukikelpoisista menoista;
c)    edellä 4 artiklan 1 kohdan h alakohdassa tarkoitettuihin toimiin myönnettävä rahoitusosuus
      voi olla uusille jäsenvaltioille enintään 50 prosenttia ja nykyisille jäsenvaltiolle enintään
      25 prosenttia tukikelpoisista menoista.
 ---pagebreak--- 30.4.2004          FI          Euroopan unionin virallinen lehti                         L 157 123
_______________________________________________________________________________
                                               7 artikla
                                               Ennakot
Jäsenvaltion perustellusta pyynnöstä komissio voi myöntää ennakkoa enintään 50 prosenttia yhden
vuoden rahoitusosuudesta. Ennakon määrä vähennetään kyseisen jäsenvaltion rahoitusosuuden
loppumaksun määrästä.
Jollei toimivaltainen viranomainen tee sitovaa maksusitoumusta 8 artiklassa säädetyssä ajassa,
myönnetty ennakko on maksettava takaisin viipymättä.
                                               8 artikla
                                       Menoihin sitoutuminen
Kunkin jäsenvaltion on tehtävä oikeudelliset ja talousarviositoumukset 12 kuukauden kuluessa sen
vuoden päättymisestä, jona se sai tiedoksi 6 artiklassa tarkoitetun päätöksen.
                                               9 artikla
                                         Hankkeiden toteutus
1.     Hankkeet on aloitettava vuosittaisessa kalastuksenvalvontaohjelmassa vahvistetun aikataulun
mukaisesti ja joka tapauksessa vuoden kuluessa maksusitoumuksen ajankohdasta.
2.     Hankkeet on toteutettava mainitun aikataulun mukaisesti.
 ---pagebreak--- 30.4.2004           FI           Euroopan unionin virallinen lehti                         L 157 124
_______________________________________________________________________________
                                                 10 artikla
                                  Hankkeiden toteuttamatta jättäminen
Kun jäsenvaltio päättää olla toteuttamatta kaikkia tai joitakin hankkeita, joihin on myönnetty
rahoitusosuus, sen on ilmoitettava tästä komissiolle viipymättä ja mainittava samalla sen
vaikutukset jäsenvaltion kalastuksenvalvontaohjelmaan.
                                                 11 artikla
                                           Tukikelpoiset menot
1.    Jotta menoja voidaan korvata, niiden on:
a)    oltava kalastuksenvalvontaohjelmassa vahvistettuja;
b)    liityttävä 4 artiklassa tarkoitettuihin toimiin;
c)    koskettava hankkeita, joiden kustannukset ovat yli 40 000 euroa, 4 artiklan 1 kohdan d ja g
      alakohdassa tarkoitettuja toimia lukuun ottamatta;
d)    johduttava jäsenvaltioiden 8 artiklan mukaisesti tekemistä oikeudellisista ja
      talousarviositoumuksista;
e)    koskettava 9 artiklan mukaisesti toteutettavia hankkeita.
2.    Arvonlisäveroa (alv) ei voida korvata.
 ---pagebreak--- 30.4.2004           FI          Euroopan unionin virallinen lehti                             L 157 125
_______________________________________________________________________________
3.    Muuta yhteisön tukea saaville hankkeille ei voida suorittaa tukea.
4.    Uusille jäsenvaltioille 1 päivästä tammikuuta 2004 aiheutuvia menoja voidaan korvata
edellyttäen, että tässä päätöksessä ja 6 artiklassa tarkoitetussa päätöksessä säädettyjä edellytyksiä
noudatetaan.
                                                 12 artikla
                                           Korvaushakemukset
1.    Jäsenvaltioiden on toimitettava menoja koskevat korvaushakemuksensa komissiolle yhdeksän
kuukauden kuluessa menojen aiheutumisesta. Hakemusten on koskettava vähintään 20 000 euron
määrää. Alle 20 000 euron määrää koskevia hakemuksia ei käsitellä, ellei niitä ole asianmukaisesti
perusteltu.
Korvaushakemusten sisältöä koskevat yksityiskohtaiset säännöt vahvistetaan liitteessä I olevassa
C osassa.
2.    Sellaisia hankkeita, joita ei ole saatettu loppuun 3 artiklan 1 kohdan g alakohdassa tarkoitetun
aikataulun mukaisesti, koskevat hakemukset voidaan hyväksyä vain, jos viivästyminen on
asianmukaisesti perusteltu. Jos näitä hakemuksia ei hyväksytä, yhteisön määrärahat voidaan
vapauttaa. Tähän päätökseen liittyvät yhteisön määrärahat vapautetaan joka tapauksessa viimeistään
31 päivänä joulukuuta 2008.
3.    Korvaushakemuksia jättäessään jäsenvaltioiden on tarkistettava ja todistettava, että menot
ovat aiheutuneet tässä päätöksessä ja 6 artiklassa tarkoitetussa päätöksessä säädettyjen edellytysten
sekä julkisia hankintoja koskevien sääntöjen mukaisesti. Hakemuksessa on oltava liitteessä II
vahvistetun lomakkeen mukainen toimitetun kirjanpitoaineiston täsmällisyyttä ja todenperäisyyttä
koskeva vakuutus.
 ---pagebreak--- 30.4.2004            FI           Euroopan unionin virallinen lehti                          L 157 126
_______________________________________________________________________________
4.     Jos komissio katsoo, että hakemus ei ole 3 kohdassa tarkoitettujen edellytysten mukainen, se
pyytää jäsenvaltiota esittämään asiaa koskevat huomautuksensa. Jos tutkinta vahvistaa, ettei
edellytyksiä ole noudatettu, komissio evää kyseessä olevien menojen korvaamisen joko kokonaan
tai osittain ja vaatii jäsenvaltiota tarvittaessa korvaamaan maksetut ennakot.
                                                  13 artikla
                                                   Valuutta
Kaikissa kalastuksenvalvontaohjelmissa, menoja koskevissa korvaushakemuksissa ja ennakkojen
maksamista koskevissa hakemuksissa olevat määrät on ilmoitettava euroina.
Jäsenvaltioiden, jotka eivät osallistu talous- ja rahaliiton kolmanteen vaiheeseen, on ilmoitettava
käytetty vaihtokurssi.
Korvaus maksetaan euroina sen kuukauden kurssin mukaan, jonka aikana komissio on saanut
hakemuksen.
                                                  14 artikla
                                                Tiedottaminen
Jäsenvaltioiden on toimitettava komissiolle ja tilintarkastustuomioistuimelle kaikki näiden pyytämät
tämän päätöksen ja 6 artiklassa tarkoitetun päätöksen täytäntöönpanoa koskevat tiedot.
Niiden on säilytettävä tositteet komission ja tilintarkastustuomioistuimen käytettävissä vähintään
viiden vuoden ajan korvauksen maksamispäivästä.
 ---pagebreak--- 30.4.2004          FI           Euroopan unionin virallinen lehti                             L 157 127
_______________________________________________________________________________
                                               15 artikla
                                             Tarkastukset
1.    Rajoittamatta jäsenvaltioiden kansallisten lakien, asetusten ja hallinnollisten määräysten
mukaisesti suorittamia tarkastuksia komission ja tilintarkastustuomioistuimen virkamiehet voivat
suorittaa rahoitusosuutta saavien hankkeiden tarkastuksia paikan päällä.
Komissio voi myös vaatia jäsenvaltiota suorittamaan rahoitusosuutta saavien hankkeiden
tarkastuksia paikan päällä. Komission ja tilintarkastustuomioistuimen virkamiehet voivat osallistua
näihin tarkastuksiin.
2.    Jos komissio katsoo, ettei varoja ole käytetty tässä päätöksessä tai 6 artiklassa tarkoitetussa
päätöksessä säädettyjen edellytysten mukaisesti, se ilmoittaa tästä asianomaiselle jäsenvaltiolle. Jos
näitä huomautuksia ei osoiteta vääriksi, komissio vähentää kyseisten hankkeiden rahoitusosuutta tai
peruuttaa sen. Aiheettomasti maksetut määrät on maksettava komissiolle takaisin korkoineen.
                                               16 artikla
                                      Jäsenvaltioiden kertomukset
Jäsenvaltioiden on toimitettava komissiolle tietoja, joiden avulla komissio voi tarkistaa, kuinka
rahoitusosuutta on käytetty, ja arvioida tässä päätöksessä säädettyjen toimenpiteiden vaikutuksia
valvonta-, tarkastus- ja tarkkailutoimiin.
 ---pagebreak--- 30.4.2004         FI           Euroopan unionin virallinen lehti                          L 157 128
_______________________________________________________________________________
Tätä varten niiden on toimitettava komissiolle:
a)    ennen kunkin vuoden 30 päivää maaliskuuta edeltävän vuoden kalastuksenvalvontaohjelmaa
      koskeva väliarviointikertomus, joka sisältää seuraavat tiedot:
      i)    loppuun saatetut hankkeet,
      ii)   hankkeiden kustannukset,
      iii)  vaikutukset kalastuksenvalvontaohjelmiin ohjelmassa lueteltuja indikaattoreita käyttäen,
      iv)   alkuperäiseen ohjelmaan tehdyt muutokset;
b)    viimeistään 31 päivänä joulukuuta 2006 lopullinen arviointikertomus, joka sisältää seuraavat
      tiedot:
      i)    loppuun saatetut hankkeet,
      ii)   hankkeiden kustannukset,
      iii)  vaikutukset kalastuksenvalvontaohjelmiin ohjelmassa lueteltuja indikaattoreita käyttäen,
      iv)   alkuperäiseen ohjelmaan tehdyt muutokset,
      v)    rahoitusosuuden vaikutukset kalastuksenvalvontaohjelmiin koko jakson
            2001–2005 aikana.
 ---pagebreak--- 30.4.2004          FI          Euroopan unionin virallinen lehti                           L 157 129
_______________________________________________________________________________
                                              17 artikla
                       Euroopan parlamentille ja neuvostolle annettava kertomus
Komissio antaa jäsenvaltioiden 16 artiklan mukaisesti toimittamien tietojen pohjalta viimeistään
30 päivänä kesäkuuta 2007 Euroopan parlamentille ja neuvostolle kertomuksen tämän päätöksen ja
päätöksen 2001/431/EY soveltamisesta.
                                              18 artikla
                                    Täytäntöönpanotoimenpiteet
Komissio antaa tarvittaessa tämän päätöksen täytäntöönpanoa koskevat yksityiskohtaiset säännöt
asetuksen (EY) N:o 2371/2002 30 artiklan 2 kohdassa tarkoitettua menettelyä noudattaen.
                                              19 artikla
                                     Siirtymäkauden säännökset
Rahoitusosuuteen liittyvät päätöksen 2001/431/EY perusteella hyväksytyt korvaushakemukset on
1 päivästä toukokuuta 2004 lähtien tehtävä tämän päätöksen 12 artiklan, liitteessä I olevan C osan ja
liitteen II mukaisesti.
 ---pagebreak--- 30.4.2004         FI           Euroopan unionin virallinen lehti             L 157 130
_______________________________________________________________________________
                                              20 artikla
                                            Soveltaminen
Tätä päätöstä sovelletaan 1 päivästä tammikuuta 2004.
                                              21 artikla
                                               Osoitus
Tämä päätös on osoitettu kaikille jäsenvaltioille.
Tehty Luxemburgissa 29.4.2004.
                                                          Neuvoston puolesta
                                                          Puheenjohtaja
                                                          M. McDOWELL
                                       ___________________
 ---pagebreak--- 30.4.2004          FI            Euroopan unionin virallinen lehti                          L 157 131
_______________________________________________________________________________
                                                                                              LIITE I
                                                  A osa
  3 artiklassa tarkoitettujen vuosittaisten kalastuksenvalvontaohjelmien vähimmäistietoja koskevat
                                               vaatimukset
1)    Vuosittaisessa kalastuksenvalvontaohjelmassa on kunkin hankkeen osalta ilmoitettava jokin
      4 artiklassa tarkoitetuista toimista sekä toimen tavoite, kuvaus, toimeksiantaja,
      toteuttamispaikka ja arvioidut kustannukset sekä noudatettava hallinnollinen menettely ja
      toteuttamisaikataulu.
2)    Edellä 4 artiklan 1 kohdan h alakohdassa tarkoitettujen alusten ja ilma-alusten osalta
      vuosittaisessa kalastuksenvalvontaohjelmassa on ilmoitettava myös:
      a)     missä laajuudessa toimivaltaiset viranomaiset käyttävät niitä valvontatarkoituksiin; tämä
             ilmoitetaan prosentteina niiden vuosittaisesta kokonaiskäytöstä;
      b)     kuinka monta tuntia tai päivää vuodessa niitä käytetään
             kalastuksenvalvontatarkoituksiin;
      c)     jos on kyse nykyaikaistamisesta, niiden odotettavissa oleva käyttöikä.
3)    Yhteisön rahoitustuki on tuotava julki aina kun se on mahdollista.
 ---pagebreak--- 30.4.2004           FI            Euroopan unionin virallinen lehti                            L 157 132
_______________________________________________________________________________
                                                   B osa
            4 artiklassa säädettyjä tukikelpoisia toimia koskevat yksityiskohtaiset säännöt
1)    4 artiklan 1 kohdan b alakohdan i alakohdassa tarkoitettujen aluksenpaikannuslaitteiden on
      oltava asiaa koskevien yhteisön sääntöjen mukaisia.
2)    4 artiklan 1 kohdan d alakohdassa tarkoitetuista toimista aiheutuneet menot korvataan asiaa
      koskevien kansallisten sääntöjen mukaisesti korvauskelpoiseen määrään asti.
3)    4 artiklan 1 kohdan h alakohdassa tarkoitettujen laitteiden hankinnasta aiheutuneet menot
      voidaan korvata asianomaisen jäsenvaltion ilmoittamaa laitteiden kalastustoimien valvontaan
      käyttämistä vastaavaan määrään asti.
                                                   C osa
                    12 artiklassa tarkoitettuja korvaushakemuksia koskevat säännöt
Korvaushakemuksissa on annettava seuraavat tiedot:
1)    viittaus 6 artiklassa tarkoitettuun päätökseen ja siihen liittyvä taulukko, jossa ilmoitetaan
      myönnetty tuki;
2)    luettelo kaikista tositteista hankekohtaisesti eriteltyinä;
3)    haetut määrät ilman arvonlisäveroa ja hankekohtaisesti eriteltyinä;
4)    lyhyt kuvaus kunkin sellaisen hankkeen saavutuksista, johon korvausta haetaan, sekä lisäksi
      arvio investoinnin vaikutuksista seuranta-, valvonta- ja tarkkailutoimiin sekä ennakkoarvio
      sen käytöstä.
                                            _______________
 ---pagebreak--- 30.4.2004          FI            Euroopan unionin virallinen lehti                       L 157 133
_______________________________________________________________________________
                                                                                          LIITE II
                                  MENOJA KOSKEVA VAKUUTUS
    KALASTUSTOIMIEN VALVONTA-, TARKASTUS- JA TARKKAILUJÄRJESTELMIEN
    TÄYTÄNTÖÖN PANEMISEKSI TOTEUTETUSTA KANSALLISESTA OHJELMASTA
                                 AIHEUTUNEET JULKISET MENOT
                        neuvoston päätöksen 2004/…/EY 12 artiklan mukaisesti
Komission päätös, tehty/N:o           ___________________________________________
Kansallinen viite (jos on)            ___________________________________________
Minä allekirjoittanut_____________________________________, joka olen kyseessä olevista
rahoitus- ja valvontamenettelyistä vastuussa olevan ___________________________________
viranomaisen edustaja, vakuutan tarkastuksen suoritettuani, että hyväksyttyjen hankkeiden
puitteissa neuvoston päätöksen 2004/…/EY 4 artiklan 1 kohdassa säädetyille toimille asiaa
koskevan kansallisen lainsäädännön mukaisesti vuonna 200_ maksetut kokonaiskustannukset
muodostuvat seuraavista määristä:
a)     tietotekniikka ja tietoverkot                               ____________   euroa1
b)    kaukovalvontatekniikka (aluksenpaikannuslaitteet             ____________   euroa;
      sekä tietojen tallennus- ja välityslaitteet)
1
      Täsmällinen määrä kahden desimaalin tarkkuudella.
 ---pagebreak--- 30.4.2004          FI            Euroopan unionin virallinen lehti                     L 157 134
_______________________________________________________________________________
c)    uuden teknologian kokeiluhankkeet                            ____________ euroa;
d)    valvontaviranomaisten koulutus- ja vaihto-ohjelmat           ____________ euroa;
e)    tarkastuksia ja tarkkailijoita koskevat kokeiluhankkeet      ____________ euroa;
f)    valvonta-alan julkisten menojen arviointi                    ____________ euroa;
g)    seminaarit ja tiedotusvälineet                               ____________ euroa;
h)    valvonta-, tarkastus- ja tarkkailulaitteiden                 ____________ euroa;
      hankinta ja nykyaikaistaminen
                                                                   =========== euroa.
Todistan myös, että menoja koskeva vakuutus on täsmällinen ja että maksuhakemuksessa on otettu
huomioon mahdolliset takaisin perityt määrät.
 ---pagebreak--- 30.4.2004            FI          Euroopan unionin virallinen lehti                            L 157 135
_______________________________________________________________________________
Toimet on toteutettu neuvoston asetuksessa 2004/…/EY säädettyjen tavoitteiden ja asetuksen
(EY) N:o 2371/2002 säännösten mukaisesti erityisesti siltä osin kuin on kyse:
–     tässä päätöksessä ja julkisissa urakoissa, hankinnoissa ja palveluissa noudatettavien
      menettelyiden yhteensovittamista koskevissa direktiiveissä säädettyjen edellytysten
      noudattamisesta, sekä tämän päätöksen liitteessä I olevan C osan yksityiskohtaisten sääntöjen
      mukaisesti;
–     sellaisten hallinto- ja valvontamenettelyiden soveltamisesta, joilla pyritään erityisesti
      tarkistamaan yhteisrahoitettujen tuotteiden ja palveluiden toimittaminen ja
      korvaushakemuksissa tarkoitettujen menojen todenperäisyys sekä ehkäisemään, havaitsemaan
      ja oikaisemaan väärinkäytökset, torjumaan petokset ja perimään takaisin aiheettomasti
      maksetut määrät.
Päiväys .. / .. / ….
                                          Toimivaltaisen viranomaisen nimi suuraakkosin,
                                                  leima, virka-asema ja allekirjoitus